لاکشمی ئاگاروال

لاکشمی ئاگاروال (لەدایکبووی ١ی حوزەیرانی ١٩٩٠ لە نیودلھی) کچە ڕزگاربوویەکی ھێرشی ئەسید، چالاکوان و پشتگیریکاری مافەکانی قوربانییانی ھێرشی ئەسیدە، ھەروەھا پێشکەشکاری تەلەفزیۆنییە.

لاکشمی ئەوکاتەی تەمەنی ١٦ ساڵانبوو تووشی ھێرشی ئەسید بوویەوە، ئەمەش دوای ڕەتکردنەوەی پەیوەندی خۆشەویستی سەرەتایی بۆ نەعیم خان. چیڕۆکی لاکشمی لەنێو قوربانییان، بەشێوەی زنجیرە ھێرشی ئەسید لە ھیندوستان تایمز بڵاوکراوەتەوە. لەوکاتەی لاکشمی بوو بە قوربانییەکی ئەسید. ئەوا دەستیکرد بە درووستکردنی پشتگیری و کەمپەین بۆ قوربانییەکان؛ یەکێک لە سکاڵاکانی وای لە دادگای باڵای ھیندستان کرد کە فرۆشتنی ئەسید سنووردار بکرێت لەناو تەواوی ھیندستان بەگشت ویلایەتەکانییەوە. لاکشمی پێشتر کاری لەگەڵ ڕێکخراوی ناحوکمی چناڤ کردووە بۆ یارمەتیدانی قوربانییانی ئەسید لە ھیندستان.

لە ساڵی ٢٠١٩، لاکشمی خەڵاتی ھێزی ژنانی نێودەوڵەتی بردەوە کە لەلایەن وەزارەتی پەرەپێدانی کەرتی ژنان و منداڵانی ھیندستان، وەزارەتی ئاوی ھیندستان، و ڕێکخراوی یوونیسێف پێی بەخشرا بۆ ئەو کەمپەینەی ئەنجامی دابوو لەژێرناوی فرۆشتنی ئەسید بووەستێنن. لە ساڵی ٢٠١٤، بەدەستی میشێل ئۆباما خەڵاتی ئازیەتی ژنانی نێودەوڵەتی بەدەستھێنا.

لە ساڵی ٢٠٢٠، فیلمێکی بۆلیوود بەناوی پرژە (Chhapaak) لەسەر ژیانی لاکشمی نمایشکرا کە دیپیکا پادوکۆن ڕۆڵی ئەوی تێدا گێڕا.

 ژیان 
لاکشمی لە نیودلھی لەخێزانێکی ھەژار لەدایکبوو. لاکشمی لەلایەن کەسێکی نزیکییەوە بەناوی نەعیم خان، کە تەمەنی نزیکەی ٣٠ ساڵانبوو کاتێک پەیامی دڵداری بۆدەچوو، بەڵام بەھۆی ڕەتکردنەوەی لەلایەن لاکشمییەوە ئەوا ناوبراو ماددەی ئەسید دەپرژێنێتە لاکشمی.وێنۆک|لاکشمی ئاگاروال لەکاتی بەدەستھێنانی خەڵاتی ئازایەتی ژنانی نێودەوڵەتی لەلایەن میشێل ئۆباما.لاکشمی لەپەیوەندیدا بووە لەگەڵ چالاکوانی کۆمەڵایەتی ئەلۆک دیکشیت. لە ساڵی ٢٠١٥ لەیەکتری جیابوونەوە. ئەوکاتەی لاکشمی و ئەلۆک بەیەکەوەبوو بڕیاریاندا ھاوسەرگیری نەکەن و بەڵکوو پەیوەندییەکەیان تەنیا وەک ھاوبەشیکردنی ماڵ بێت، لەمبارەیەوە ئەلۆک وتوویەتی «ئێمە بڕیارماندا بەیەکەوە بژین تاکوو مردن. بەڵام ئێمە ئالینگاری کۆمەڵگامان کرد بە ھاوسەرگیری نەکردن. نامانەوێت خەڵک بێنە ئاھەنگی ھاوسەرگیرییەکەمان و توانج لەسەر شێوەی بووک بدەن. شێوەی بووک لێرە بۆ خەڵکی گرنگە. بۆیە بڕیارماندا ھاوسەرگیری نەکەین». خێزانی ھەردوولا بەپەیوەندییەکەیان ڕازیبوون و ھەروەھا ڕازیبوون بەبڕیاری ئەنجامنەدای ڕێوەڕەسمی ھاوسەرگیری. 

 مانگرتن و کەمپەین 
ئاگاروال و قورباییانی دیکەی ئەسید، دەستیانکرد بەمانگرتن لە خواردن لەپێناو چارەسەرکردنی بەپەلەی قوربانییانی ئەسید. لاکشمی شیعرێکی بۆ دەربڕینی ھەست و سۆزی نووسی. لاکشمی ئەوکاتەی لە ئەمریکا بوو، لەلایەن میشێل ئۆباما، خانمی یەکەمی ئەمریکا ڕێزی لێگیرا لەبەرامبەر ھەوڵ و کەمپەینەکای لەدژی تووندووتیژی ئەسید و خەڵاتی ئازایەتی ژنانی نێودەوڵەتی پێدرا.

 ناوبانگ 
فیلمی پڕژە (Chhapaak) لەبارەی ژیانی ئاگاروال لە ڕۆژی ١٠ی کانوونی دووەمی ٢٠٢٠ نمایشکرا، لەفیلمەکە دیپیکا پادوکۆن ڕۆڵی لاکشمی گێرا. لاکشمی نوێنەری بازرگانی کۆمپانیای ڤیڤا و و دیڤایە.Indian acid attack survivor is new face of fashion brand BBC

 سەرچاوەکان 

پۆل:زیندووان
پۆل:لەدایکبووانی ١٩٩٠
پۆل:چالاکوانە ئافرەتەکان
پۆل:خەڵکی نیو دەلھی
پۆل:ژنە شاعیرە ھیندییەکان
پۆل:ژنە نووسەرەکان لە نیو دەلھی
پۆل:رۆژنامەنووسە ئافرەتە ھیندییەکانی تەلەڤزیۆنی
پۆل:چالاکوانەکانی نیو دەلھی
پۆل:ئەو ئافرەتانەی خەڵاتی نێودەوڵەتی ئافرەتی بوێریان وەرگرتووە
پۆل:ژنان لە پاراستنی مافی مرۆڤ
پۆل:چالاکوانە ئافرەتە ھیندییەکان
پۆل:چالاکوانانی مافەکانی ژنان لە ھیندستان
پۆل:چالاکوانە ھیندییەکان لە پاراستنی مافەکانی ئافرەتان
پۆل:چالاکوانە ھیندییەکان لە پاراستنی مافەکانی ژنان
پۆل:چالاکوانە ژنە ھیندییەکان
پۆل:ژنە ھیندییە ڕۆژنامەنووسەکانی تەلەڤزیۆنی
پۆل:ئەو ژنانەی خەڵاتی نێونەتەوەییی ژنانی بوێریان وەرگرتووە